stanford-oval/wikipedia huggingface dataset:
פין באלור
אליפויות והישגים

הישגים בארגון ההיאבקות Insane Championship Wrestling - ICW
אליפות Zero-G של ICW (פעם אחת)
הישגים בארגון ההיאבקות New Japan Pro Wrestling - NJPW
אליפות ג'וניור במשקל כבד של IWGP (שלוש פעמים)
אליפות ג'וניור זוגות במשקל כבד של IWGP (שש פעמים)  - עם מינורו (2) ועם רייסוקה טאגוצ'י (4)
הישגים במגזין ההיאבקות Pro Wrestling Illustrated - PWI
PWI דירג אותו במקום ה-3 מתוך 500 המתאבקים הטובים ביותר לשנת 2016
הישגים במגזין הספורט רולינג סטון
כוכב השנה של NXT‏ (2015)
הישגים בארגון ההיאבקות World Wrestling Entertainment - WWE
האליפות האוניברסלית (פעם אחת, האלוף הראשון)
האליפות הבין-יבשתית (פעמיים)
אליפות ארצות הברית (פעם אחת)
אליפות העולם לזוגות של ה-WWE‏ (3 פעמים)  - ביחד עם דמיאן פריסט (2) ו-JD מקדונה (1)
אליפות הזוגות של סמאקדאון (פעמיים)  - ביחד עם דמיאן פריסט
אליפות ה-NXT (פעמיים)
טורניר הזוגות לזכר דאסטי רודס (2015)  - עם סמואה ג'ו
פרס הסלאמי (פעם אחת)
קבוצת השנה (2024)  - כחלק מקבוצת The Judgment Day
פרסי סוף השנה של NXT‏ (3 פעמים)
מתאבק השנה (2015)
המתחרה הכללי של השנה (2015)
קרב השנה (2020) - נגד קייל אוריילי על אליפות ה-NXT באירוע NXT TakeOver 31
איחוד האדריכלים הבין-לאומי

| --- | --- |

 שפה רשמית:  צרפתית, אנגלית
 מדינה:  צרפת 
 מטה הארגון:  פריז, צרפת
 חברים:  אדריכלים וארגונים מ-124 מדינות וטריטוריות
 יושב ראש:  Regina Gonthier 
 תקופת הפעילות:  1948–הווה (כ־77 שנים)
 www.uia-architectes.org/en
 
איחוד האדריכלים הבין-לאומי (בצרפתית: Union internationale des Architectes; בראשי תיבות: UIA, באנגלית: The International Union of Architects) הוא ארגון בין-לאומי לא ממשלתי המייצג יותר ממיליון אדריכלים ב-124 מדינות. הארגון נוסד בלוזאן, שווייץ, בשנת 1948. המזכירות הכללית של הארגון ממוקמת בפריז, צרפת והיא מוכרת על ידי רוב סוכנויות האומות המאוחדות כאגודה היחידה בתחומה, לרבות אונסקו, UNCHS, ESOSOC, UNIDO, ואת ארגון הבריאות העולמי, כמו גם לארגון הסחר העולמי. נשיאת הארגון היא רגינה גונטייה (2023–2026) משווייץ.
האיחוד מנהל תחרויות בין-לאומיות ומקיים קונגרסים לאדריכלות שבהם נבחרים חברי המועצה של הארגון. הקונגרס האחרון התקיים בקופנהגן ביולי 2023.
הערות שוליים

↑   אסתר זנדברג, בקונגרס איגוד האדריכלות הבינלאומי ספגה ישראל מכה פוליטית, באתר הארץ, 18 ביולי 2023.
| --- | --- |
בקרת זהויות :  NLI: 987007601471705171  BnF: cb11878862t (data)  GND: 2014806-9  ISNI: 0000 0001 2187 7926  LCCN: n50065364  NDL: 00732141  NKC: ko2003171902  SUDOC: 026565188  VIAF: 153040189   WorldCat (עם VIAF): 153040189
הוא והיא

| --- | --- |
 כותבים:  אריק רוטשטיין
 בימוי:  אריק רוטשטיין
 שחקנים:  אמנון וולף, אסנת חכים
 ארץ מקור:  ישראל ישראל
 מספר פרקים:  9
 שידור
 רשת שידור:  ערוץ 2
 תקופת שידור מקורית:  2002
 
הוא והיא היא סדרת טלוויזיה קומית ששודרה ב-2002 בערוץ 2.
יוצר הסדרה הוא אריק רוטשטיין והיא מבוססת על הסדרה הקנדית "Un gars, une fille", הסדרה שודרה ב-yes בשידורים חוזרים.
התוכנית מציגה מצבים קומיים בין בני זוג הנקראים נילי וגיא.
שני בני הזוג הם הדמויות היחידות שנראו בסדרה, בעוד ששאר הדמויות הוצגו רק בקול.
שחקנים דמויות

גיא (אמנון וולף)
נילי (אסנת חכים)
שחקנים דמויות > שחקנים אורחים

לאה (חנה לסלאו), אמא של נילי
לימור (יעל לבנטל), חברה של נילי
דניאל (דור צויגנבום)
(דוידה קרול), סבתא של גיא
(שרון פרנס), מדריך חדר כושר
(אורי אומנותי), מלצר
שחקנים דמויות > ביקורת

המבקר ארי קטורזה כתב על הסדרה "היא ניחנת באפיזודות נחמדות ובעלות פוטנציאל להיהפך למשהו גדול יותר, אבל הן עדיין לא שלמות ומושחזות כיאות.
כמו כן, הדמויות לא מאופיינות עד הסוף".
טנק מרכבה סימן 4 ברק

| --- | --- |

 מידע כללי
 סוג:  טנק מערכה
 מדינה מפתחת:  ישראל ישראל
 מדינה מייצרת:  ישראל ישראל
 משתמשים עיקריים:   צבא ההגנה לישראל  חיל השריון
 מחיר:  3.5 מיליון דולר (לצה"ל) 5 מיליון דולר (לייצוא)
 שנת ייצור:  2023–היום
 דגם קודם:  מרכבה סימן 4מ
 דגם עוקב:  אין
 מערכה מרכזית:  מלחמת חרבות ברזל
 מידע טכני
 אורך:  9.04 מטרים (29.7 רגל) עם התותח
 רוחב:  3.92 מטרים כולל הפלטות
 גובה:  2.66 מטרים לגג הצריח
 משקל:  בין 60 ל-80 טונות (תלוי בציוד)
 מהירות:  64 קמ"ש
 טווח פעולה:  500 ק"מ
 מנוע:  דיזל, 1,500 כ"ס (1,100 קילוואט), בפיתוח גרמני (MTU) וייצור אמריקני (דטרויט דיזל).
 שריון:  שריון מרוכב מסווג, מערכת הגנה אקטיבית לטנקים "מעיל רוח" משופר
 צוות:  4
 מערכות נשק
 חימוש עיקרי:  תותח טנק תע"ש 120 מ"מ חלק קדח
 קליבר:  120 מילימטרים (4.7 אינץ')
 אורך קנה:  5.56 מטר / L46
 סוגי תחמיש:  כדור טנק 120 מ"מ טיל להט
 מספר פגזים:  44
 זווית צידוד:  360 מעלות, ו-7°- / 20° צידוד אנכי (צריח הטנק)
 זווית עלרוד:  עד שיפוע של 50% בהגבהה
 חימוש משני:  2 מקלעי מאג 7.62 מ"מ, מקלע כבד 0.5 אינץ' M2 בראונינג, מרגמה פנימית 60 מ"מ סולתם דור ב', יש אפשרות למקלע נוסף.
טנק מרכבה סימן 4 ברק, ובקיצור מרכבה ברק או 4 מ"ב (מעיל רוח - ברק), הוא הדגם המתקדם ביותר של טנק המרכבה – טנק מערכה ישראלי שפותח ומיוצר בישראל עבור חיל השריון של צה"ל. טנק זה תואם את הסטנדרטים של הדור הרביעי והעדכני של טנקי המערכה בעולם. המרכבה ברק מבוסס על המרכבה סימן 4מ, וכולל שורה של שיפורים טכנולוגיים ומיגוניים, כולל שילוב טכנולוגיות מידע עם בינה מלאכותית, חיישנים רבים לאיכון אויב ואיסוף מודיעין קרבי, תצוגת קסדה עילית למפקד ומערכת הגנה אקטיבית "מעיל רוח" מדגם משופר, שמאפשרת בנוסף ליירוט האיום, גם לאכן את מקור האיום ולנטרל אותו. כמו למרכבה סימן 4, למרכבה ברק יש תותח טנק 120 מ"מ ומנוע דיזל בהספק של 1,500 כוחות סוס.
מנהלת המרכבה והרק"ם במשרד הביטחון פיתחה במשך כחמש שנים את המרכבה ברק. אחד החידושים המשמעותיים הוא דור חדש של מערכת הגנה אקטיבית לטנקים, שמשפרת עוד יותר את שרידות הטנק, וגם את הקטלניות שלו – המכ"ם מקושר לשאר מערכות הטנק, מזהה מטרות ומסייע להשמיד אותן. בנוסף זכה הטנק לחיישנים נוספים והוגברה הקישוריות עם גורמים אחרים ומערכת צי"ד. רכיב משמעותי בטנק הוא שילוב טכנולוגיות בינה מלאכותית לצורכי ניהול קרב, איכון מטרות, איסוף מודיעין קרבי וניווט. מפקד הטנק מצויד בקסדת היי-טק עם תצוגת קסדה עילית המאפשרת לו מודעות מצבית רבה מבלי להוציא את הראש מהצריח וכן מציגה נתונים ומידע ממערכת ניהול הקרב. כלי הנשק של הטנק נשלטים חשמלית ויש לו את היכולת להילחם במדפים סגורים. הטנק החדש מדויק ועצמאי יותר, במטרה להתמודד טוב יותר בלוחמה בסביבה עירונית, שבה אויב יכול להפתיע, ולהיעלם במהירות.
טנק המרכבה ברק נכנס עד כה לשירות בצה"ל בחיל השריון במספר גדודים ב-2023 ויחליף בהדרגה את טנקי מרכבה סימן 4מ סדירים שיועברו לחטיבות השריון במילואים. הטנק רשם טבילת אש מבצעית במלחמת חרבות ברזל.
הנדסה ומאפיינים

ה"ברק" כולל:
מיגון משופר.
מערכת הגנה אקטיבית "מעיל רוח" משודרגת עם יכולת איכון איומים לשם נטרולם.
חיישנים מתקדמים שיאפשרו לו מודעות מצבית ועצמאות ברכישת מטרות ותקיפה מהירה.
אמצעי לוחמה אלקטרונית.
בינה מלאכותית ומחשבי עיבוד מידע מתקדמים.
כוונת תותחן משופרת.
מצלמות 360 מעלות אופטיות ותרמיות שמרחיבות את שדה הראייה של המפקד.
קסדת מפקד בעלת תצוגת קסדה עילית המציגה נתונים ומידע מכל מערכות הטנק.
יכולת לחימה במדפים סגורים.
כלי נשק נשלטים חשמלית.
מסכי מגע ושיפור ממשק משתמש.
שילוב עם הדור האחרון של מערכת צי"ד.
הנדסה ומאפיינים > מיגון

מרכבה ברק הוא אחד הטנקים הממוגנים בעולם והוא בעל שריון משופר המבוסס על זה של המרכבה סימן 4מ 400. הוא בעל שריון מתוגבר בחזית הטנק, בצידיו ואפילו בגג הצריח – מקום שנחשב מסורתית לחסר מיגון. השריון עצמו מודולרי, דבר המאפשר להשמיש בקלות ובמהירות טנקים שנפגעו, מאחר שכאשר הטנק נפגע יש להחליף רק את החלק הפגוע. שריון הצריח הוא שריון משופע. כמו כן, הטנק תוכנן בצורה כזו שרכיבי הטנק (כגון מנוע ומכלי דלק) יהוו שכבת מיגון נוספת אם השריון הראשי ייחדר, יספגו את הפגיעה ובכך יגנו על אנשי הצוות. 70% ממערכות הטנק, מבחינה משקלית, מגינות על הצוות, לעומת 50% ממוצע בעולם. למרכבה ברק יש מערכת מיזוג אוויר אינטגרלית המשולבת במערכת הגנת אב"כ. התחמושת מאוחסנת במכלים חסיני-אש.
מרכיב חשוב במיגון הטנק הוא מערכת "מעיל רוח". "מעיל רוח" (Trophy) היא מערכת הגנה אקטיבית לטנקים (APS) כנגד איומי נ"ט. המערכת פותחה על ידי רפא"ל ואלתא. מכ"ם של המערכת סורק את המרחב שסביב הטנק, ברגע שהוא מזהה איום הוא מנתח אותו (קובע את סוגו, מהירותו וכיוון הגעתו) ומשגר מטען מיוחד שמפרק את האיום בעודו באוויר טרם הגיעו לטנק. למערכת יש יכולת להתמודד עם מגוון רחב של איומים ומספר התקפות בו-זמנית וכן יכולת לעבוד בתנועה ובכל תנאי מזג אוויר. במרכבה ברק, המכ"ם של המערכת משמש גם לאיכון מטרות ואיתור איומים. כאשר איום נורה לעבר הטנק, המכ"ם מאתר את מקורו ושולח את המידע למפקד הטנק והתותחן, דבר שמאפשר סגירת מעגל אש והשמדת האיום.
הנדסה ומאפיינים > נשק וחימוש

המרכבה ברק חמוש בתותח טנק 120 מ"מ חלק-קדח תוצרת אלביט מערכות, מדגם MG251-LR, דור שני ומשופר לתותח המורכב במרכבה סימן 3 וסימן 4 שיוצר במקור על ידי תעש מערכות. התותח מיועד לירות פגזי 120 מ"מ שפותחו על ידי ישראל אך יכול גם לירות פגזי 120 מ"מ שמשמשים את מדינות ברית נאט"ו. המרכבה סימן 4 מסוגל לירות בין השאר טילי להט, פגזי חץ-ח"ש (חודר שריון נגד טנקים), כלנית (פגז רב-תכליתי) וחצב (נגד מבנים וחי"ר מבוצר) בדיוק רב ביותר.
מערכת בקרת האש במרכבה ברק היא מערכת בקרת אש מתקדמת בשם "לשם" שכוללת כוונת תותחן משופרת. המערכת מדויקת ביותר הן כשהטנק נייח בעמדת ירי והן כשהטנק בתנועה. המערכת מסוגלת להינעל גם על מטרות בתנועה ולעקוב אחריהן ומאפשרת אחוזי פגיעה גבוהים מאוד בירי הפגז הראשון. המערכת מאפשרת לטנק לפגוע גם במסוקי קרב. בנוסף המערכת מסוגלת להסתנכרן עם פגזי כלנית ולקבוע את מצב הפעולה שלהם וסוג אפקט הפיצוץ בלחיצת כפתור של התותחן.
בנוסף לתותח הראשי, הטנק חמוש בשני מקלעי מאג ולעיתים גם במקלע כבד M2 בראונינג 0.5 אינץ' (או לעיתים נדירות מקל"ר 40 מ"מ) המתופעל כולו מתוך הצריח ובכך מאפשר לאנשי הצוות לירות במקלע הכבד בלי להיחשף לאש אויב. אחד משני מקלעי המאג 7.62 מ"מ הוא מקלע מקביל המופעל על ידי התותחן, והשני מותקן על הצריח מבחוץ, ומופעל בידי מפקד הטנק, יש גם אפשרות להתקנת מקלע נוסף לצידו של מקלע המפקד. בנוסף, הטנק מצויד במרגמה 60 מ"מ תוצרת אלביט מערכות.
בצריח הטנק מותקן תוף המכיל עשרה פגזים (ומכאן שמו: 10 פ'). הטען יכול לבחור בלחיצת כפתור את סוג הפגז, ולטעון אותו. שאר הפגזים מאוחסנים במארזים חסיני אש להגברת שרידות הטנק.
בשילוב המסדרון והדלת האחוריים (הקיימים בכל דגמי המרכבה), והאפשרות להוציא את מארזי הפגזים כדי לשאת במקומם חיילים, המרכבה ברק הוא טנק שמתאים במיוחד לשיתוף פעולה עם חיל הרגלים ומכאן ללוחמה בשטח בנוי ולחימה בעצימות נמוכה.
הנדסה ומאפיינים > ניידות

למרכבה ברק ניידות משופרת, המאפשרת תנועה קלה יחסית בשדות הבזלת של רמת הגולן שמקשה על תמרון הטנקים. המזקו"ם שופר כדי לשרוד תוואי קרקע קשים ולצמצם את תופעת פריסת הזחל.
את המרכבה ברק מניעה חטיבת כוח עם מנוע דיזל GD 883 בן 12 צילינדרים בתצורת V מבוקר מחשב ומקורר מים המפיק 1,500 כוחות סוס. המנוע הוא מבין הרכיבים המעטים של הטנק שלא מיוצרים בישראל: הוא מיוצר על ידי MTU מגרמניה בשיתוף עם ג'נרל דיינמיקס מארצות הברית.
בנוסף למצלמת וידאו אחורית (המיועדת לאפשר לנהג לנסוע אחורה ללא מכוון חיצוני), המרכבה ברק מצויד במצלמות היקפיות 360 מעלות, הן מצלמות אופטיות והן מצלמות תרמיות, המאפשרות מודעות מצבית מקיפה ויכולת ניווט ונהיגה טובה יותר לטנק.
הנדסה ומאפיינים > שליטה ובקרה

המרכבה ברק הוא טנק עתיר טכנולוגיה ובעל מערכות C4ISTAR (שליטה ובקרה, קשר ופיקוד, תקשורת, מודיעין ורכישת מטרות) מתקדמות ביותר. על הטנק מותקנים חיישנים וגלאים רבים מסוגים שונים המאפשרים איסוף מודיעין קרבי, מיפוי סביבה, איתור איומים ואיכון ורכישת מטרות. הטנק כולל גם מערכות לוחמה אלקטרונית. במערכות ניהול הלחימה של המרכבה ברק משולבת בינה מלאכותית המאפשרת היתוך נתונים ועיבוד מידע רב שנקלט על ידי מערכות הטנק השונות והצגתם בצורה מהירה ואפקטיבית למפקד הטנק על מנת לאפשר לו להגיע להחלטות אופטימליות בפרק זמן קצר. המערכות מסייעות בניווט, בחירת צירי תנועה בטוחים, איתור איומים אפשריים ועוד.
המידע מוצג למפקד הטנק בתצוגת קסדה עילית המבוססת על קסדת אלביט מערכות. הקסדה משלבת גם את מערכת Iron Vision המאפשרת למפקד הטנק לתצפת סביבו ב-360 מעלות ללא צורך להוציא את הראש מהצריח ולהסתכן בירי צלפים. יכולת זו מאפשרת לצוות הטנק לחימה במדפים סגורים. בנוסף שופר ממשק המשתמש במערכות הטנק והותקנו מסכי מגע ברזולוציה גבוהה המאפשרות תפעול פשוט וקל יותר של הטנק.
המרכבה ברק כולל את הדור האחרון של מערכת ניהול הקרב (מענ"ק) עם משואה 750 הכוללת קישוריות מלאה לצבא יבשה דיגיטלי ומאפשרת חלוקת מודיעין, מטרות ותקשורת עם כל כוחות זרוע היבשה ושאר זרועות צה"ל. מערכת צי"ד מאפשרת למרכבה ברק לכוון למטרות על סמך תצלומי כלי טיס בלתי מאוישים, תצפיות ו-GPS ואף לסמן מטרות לכלי טיס, טילים מדויקים וארטילריה. כמו כן, המערכת מאפשרת להקליט את מהלך הקרב על מנת לבצע תחקיר מבצעי ולנתח טעויות.
היסטוריה > פיתוח

ב-2012 החל משרד הביטחון במיזם כרמ"ל לפיתוח רכב קרבי משוריין עתידי לצה"ל. בשנת 2017 התעשיות הביטחוניות החלו להציג מדגימי טכנולוגיות לפי מפרט שקבעו משרד הביטחון וצה"ל, אך מבחינת פלטפורמה מכנית (כלומר: תובה וחטיבת כוח) הם התבססו על נגמ"ש ה-M113 המיושן. בשלב מתקדם יותר של מיזם הכרמ"ל תפותח פלטפורמה ייעודית לכלי. כשלב ביניים, החליט משרד הביטחון שהטכנולוגיות שפותחו עבור הכרמ"ל ייושמו על פלטפורמת המרכבה סימן 4מ – הטנק המתקדם ביותר של צה"ל.
ב-2018 החל פיתוח ה"מרכבה 4 ברק": פיתוח משולב של צה"ל והתעשיות הביטחוניות בהובלת מנהלת המרכבה והרק"ם במשרד הביטחון, להטמעת טכנולוגיות C4ISTAR ובינה מלאכותית בטנק המרכבה.
בשנת 2020 החלו ניסויים טכניים ושנה לאחר מכן ניסויים טכנו-מבצעיים. פס הייצור של טנק זה הוקם בתחילת 2022.
היסטוריה > קליטה והצטיידות

המרכבה ברק החל להיקלט בגדוד 52 של חטיבה 401 בתחילת 2023 לניסויי שטח, ב-19 בספטמבר 2023 הודיע צה"ל על כשירות מבצעית של הטנק והשקה מבצעית בחטיבה 401.
הוא צפוי להחליף את כל טנקי המרכבה סימן 4מ בחטיבה 401 עד סוף 2025 (אך לא את המרכבה סימן 4מ 400, שצפוי להישאר עוד זמן מה בשירות פעיל ויעבור לשירות המילואים רק ב-2025, ככל הנראה). אך החלטה זו קיבלה תפנית חדשה עקב צורכי הצבא לאור מלחמת חרבות ברזל.
היסטוריה > שירות מבצעי

טנקי סימן 4 ברק הראשונים מייצור סדרתי נקלטו בספטמבר 2023 בגדוד הבוקעים (52) שבחטיבת עקבות הברזל (401).
פלוגת מגדוד זה השתתפה בתמרון הקרקעי ברצועת עזה במלחמת חרבות ברזל.
הערות שוליים

1 2  דין שמואל אלמס, ‏טנק עם בינה מלאכותית ומערכת ליירוט טילים: האקס פקטור החדש של צה"ל בעזה, באתר גלובס, 10 בדצמבר 2023.
↑    אודי עציון, עד גיל 21 תגיע לירח, באתר "ידיעות אחרונות", 20 באפריל 2017
↑  "טנק "ברק": איתור וסיווג אוטומטי של מטרות, שיפור הקטלניות - ושרידות גבוהה | ישראל היום". ישראל היום. נבדק ב-2018-07-19.
↑  ימי רוט, ‏מחשב חכם וקסדה משוכללת: חיל השריון מציג את טנק המרכבה החדש, באתר מעריב אונליין, 19 ביולי 2018
↑  אמיר בוחבוט‏, הרגע שבו 20 טילים שוגרו לעבר טנק אחד של צה"ל, באתר וואלה, 22 בפברואר 2014.
↑  טל לב רם, ‏"מכונת הלחימה המתקדמת בעולם": הטנק הישראלי שישנה את שדה הקרב נחשף, באתר מעריב אונליין, 19 בספטמבר 2023.
↑  אמיר בוחבוט‏, ברקע המלחמה באוקראינה: צה"ל מאיץ את שילוב טנק מרכבה סימן 5, באתר וואלה, 10 במרץ 2022.
↑  אמיר בוחבוט‏, "מפלצת אש": הטנק החדש והמתקדם שנכנס לסדרת ניסויים בצה"ל, באתר וואלה, 12 בינואר 2023.
↑   שירה הלמן, ה"ברק" נכנס לפעולה - אתם תרגישו את הרעם. הצצה ראשונה, באתר צה"ל, 19 בספטמבר 2023.
↑  יואב זיתון, טנק "בלתי שביר", עם קסדות טייס ומסכי מולטי טאץ': ה"ברק" הגיע לצה"ל | תיעוד, באתר ynet, 19 בספטמבר 2023.
↑  ניר דבורי, ‏"מהפכה של ממש בשדה הקרב": זה "טנק העתיד" של צה"ל, באתר ‏מאקו‏, 19 בספטמבר 2023.
↑  עמי רוחקס דומבה, טנקי מרכבה ׳ברק׳ סופקו לגדוד מבצעי בחטיבה 401 | Israel Defense, באתר israeldefense, ‏2023-09-19
|  טנק המרכבה |
| --- | --- | --- |
| הטנקים בסדרה | מרכבה סימן 1 • מרכבה סימן 2 • מרכבה סימן 3 • מרכבה סימן 4 • מרכבה סימן 4 ברק |  |
| רק"ם מבוסס מרכבה | נמ"ר • נמ"ר הנדסי • שולף • אופק • פר"ג |  |
| מערכות לחימה | תותח תעש 120 מ"מ • ברק זוהר (ב"ז) • מעיל רוח (מערכת הגנה אקטיבית) |  |
| נושאים קשורים |  צבא הגנה לישראל •  חיל השריון •  מנהלת המרכבה והרק"ם (מנת"ק) |  |
טנק מרכבה סימן 4 ברק במלחמת חרבות ברזל, מרץ 2024
המשאית

| --- | --- |
 סוגה:  דרמה
 בימוי:  ערן ריקליס
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  13
 שידור
 רשת שידור:  ערוץ 2
 תקופת שידור מקורית:  2002–2004
 קישורים חיצוניים
 דף התוכנית ב-IMDb
 
המשאית היא סדרת דרמה ישראלית בבימויו של ערן ריקליס. הסדרה שודרה בערוץ 2 בטלעד בין השנים 2002 ל-2004. לסדרה עונה אחת ו-13 פרקים.
תקציר העלילה

עלילת הסדרה, אשר מתרחשת בירוחם, מתמקדת באברהם אלגרבלי שהוא הבעלים המסור של חברת ההובלות "אלגרבלי הובלות" אשר חולם לקנות משאית חדשה לבנו ניסו, בתקווה שהוא יבחר להמשיך לנהל את העסק המשפחתי. עם זאת, לניסו יש שאיפות משלו - הוא חולם להגר ללוס אנג'לס על מנת להצטרף שם לאחיו חיים ולבנות שם חיים חדשים. למשפחה יש קשיים כלכליים ואישיים שונים, ובמקביל מצבו הבריאותי של אברהם הולך ומתדרדר, ובעקבות כך אברהם וניסו נאלצים לקחת החלטות קשות לגבי עתידם.
הדמויות

משפחת אלגרבלי
אברהם אלגרבלי (זאב רווח) – הבעלים החרוץ וטוב הלב של חברת הובלות. אברהם הוא אביהם של ניסו וחיים. אברהם מסור במיוחד למשפחות ולעסקיו. לאחר שהוא מאובחן כחולה סרטן הוא מחליט למכור את המשאית הישנה שלו ולרכוש משאית חדשה על מנת לוודא שבנו ניסו יוכל להמשיך לנהל את חברת ההובלות בעתיד. אברהם מקווה שניסו יהפוך לבעלים של העסק המשפחתי, יתחתן ויקים בית. בעוד שמצבו הבריאותי הולך ומתדרדר הוא מתחיל לעבוד במשרד יחד עם הפקידה נעמה בעוד שניסו עושה את כל ההובלות לבד. בסופו של דבר הוא וניסו מחליטים למכור את עסק ההובלות לבן יצחק. בעוד שבתחילה אברהם לא מסתדר עם אחותה של אשתו חנה, עם הזמן מתפתח ביניהם קשר רומנטי. בהמשך הוא מתחיל לצאת עם טניה ומתכנן לטוס איתה למרוקו לטיול שורשים, אך לבסוף באופן טרגי הוא נפטר בדרך לנמל התעופה.
ניסו אלגרבלי (סמי הורי) – רווק צעיר, חרוץ וטוב לב. ניסו עובד בתחילה יחד עם אביו בעסק ההובלות המשפחתי אך חולם בפועל על עתיד אחר עבורו. עם הזמן הוא מתאהב בפקידה של העסק נעמה, אך היא אומרת לו שהם לא יכולו להיות ביחד משום שהוא לא מספיק דתי ושהיא מעוניינת להתחתן עם בחור ישיבה. לבסוף ניסו מוכר את עסק ההובלות המשפחתי ובמקום זאת פותח חדר כושר בירוחם יחד עם חברו אשר. עם זאת, השותפות הזו מובילה בהמשך לסכסוכים בין השניים במהלך טיול באילת ניסו מציע לאשר לבצע סטנדאפ במלון בעיר. לאחר הופעה מוצלחת במלון אשר מחליט שהוא מעוניין להתמקד בקריירת סטנדאפ, וניסו הופך להיות הסוכן שלו. בינתיים נעמה, אשר ברחה מהבית משום שהיא לא אוהבת את הבחור שהוריה ניסו לשדך לה, מגיעה לאילת שם היא וניסו מתפייסים והופכים לזוג.
חיים אלגרבלי (אייל רוזלס) – אחיו הגדול של ניסו אשר גר בלוס אנג'לס.
דמויות משנה
נעמה (לירז צ'רכי) – הפקידה הדתיה שעובדת בעסק ההובלות של משפחת אלגרבלי. למרות שתחילה היא מיידעת את ניסו שהיא לא תוכל להיות איתו בגלל שהוא לא מספיק דתי, לאחר שהיא מתארסת לבחור ישיבה, היא מחליטה לבסוף לברוח מהבית כאשר היא מבינה שהיא לא אוהבת את הבחור שהוריה ניסו לשדך לה. בפרק האחרון היא וניסו הופכים להיות זוג.
אשר סוויסה (שלום אסייג) - החבר הכי טוב של ניסו אשר פותח יחד איתו חדר כושר בירוחם. בהמשך הסדרה הוא מבין שהדבר שהוא הכי מעוניין לעשות בחייו זה להתמקד בקריירת סטנדאפ.
חנה (ריימונד אבקסיס) - גיסתו של אברהם ודודתו של ניסו. בעוד שבתחילה היא לא מסתדרת עם אברהם, עם הזמן הם מתפתח קשר רומנטי בין השניים.
צוות השחקנים

| שחקנ/ית | דמות |
| --- | --- |
זאב רווח: אברהם אלגרבלי
סמי הורי: ניסו אלגרבלי
אייל רוזלס: חיים אלגרבלי
אוולין הגואל: תמי אלגרבלי
שלום אסייג: אשר סוויסה
מעיין הרוש: ארז אלגרבלי
מנחם עיני: בליטי
שמעון מימרן: שלום איפרגן
לירז צ'רכי: נעמה
ריימונד אבקסיס: חנה
קסניה טרוצ׳יק: סשה
שרון אלימלך: יפית אביטל
אלי שמואל: מנש
גיא אריאלי: בתפקיד עצמו
ערן איוניר: אילן
שלום קינן: מאיר אלגרבלי
טניה סובול: טניה
יהודה אפרוני: בן יצחק
שמעון בלתוך: אנטון
דוד מנחם: אנטבי
דוד אזולאי: אלבר
מאיה ולדר: ריבי
רוברט הניג: נחום
שרון זליקובסקי: ענת
דניאל אסייג: ילד
הערות שוליים

↑  Ha-Masa'it, נבדק ב-2025-01-30
↑  נועם שגב, "המשאית" תמשיך לנסוע, באתר ynet, 18 באוגוסט 2002
↑  אביבה קרול, ‏טלעד מעלה את "המשאית", באתר גלובס, 26 בפברואר 2002
2013 במוזיקה

| 0 | 1 | 2 | 3 |
| --- | --- | --- | --- |
|  |  | 2013  במוזיקה |  |
< · 2011 · 2012 — 2013 — 2014 · 2015 · >
כל ערכי השנים במוזיקה במאה ה-20 · כל ערכי השנים במוזיקה במאה ה-21 · פורטל המוזיקה
בערך זה מצוינים אירועים שהתרחשו במהלך שנת 2013 ונוגעים לעולם המוזיקה.
אירועים בולטים: בעולם

סולן להקת ת'רי דייז גרייס, אדם גונטייר, עוזב את הלהקה עקב סיבות בריאותיות
פול אאוט בוי מכריזים על חזרת הלהקה לפעילות, לקראת סיבוב הופעות ועבודה על אלבום חדש
סטון טמפל פיילוטס מפטרים את הסולן הראשי של הלהקה, סקוט ויילנד
חבר הלהקה בון ג'ובי, ריצ'י סמבורה, מכריז על פרישתו מהלהקה
חבר הלהקה בקסטריט בויז, קווין ריצ'רדסון, מכריז על שובו ללהקה, שעובדת על אלבום חדש
הזמרת שר מוציאה אלבום ראשון מזה 11 שנה
אן סינק מבצעים הופעת איחוד לראשונה לאחר 9 שנים, בטקס פרסי מוזיקה לזכרו של מייקל ג'קסון
וורנר מיוזיק גרופ רוכשים את חברת התקליטים פרלופון השייכת ליוניברסל מיוזיק גרופ
דייוויד בואי מוציא את אלבומו The Next Day, אלבום ראשון לאחר 10 שנים
סולן הלהקה לוסטפרופטס, איאן וואטקינס, מורשע בהתעללות מינית בילדים ונשפט ל-29 שנים בכלא
אירועים בולטים: ישראל

השיר "עוד" של נתן גושן הוא השיר המושמע ביותר בתחנות הרדיו ע"פ אקו"ם
להקת כוורת מתאחדת שוב במסגרת פסטיבל ישראל ולכבוד 40 שנים לאלבום "סיפורי פוגי", הלהקה מקיימת 5 הופעות מול 120,000 צופים סך הכל
אייל גולן נחקר במשטרה בפרשת משחקי חברה, דבר שהוביל לביטול עשרות הופעות וירידה בהשמעת שיריו של הזמר
הלהקה החברים של נטאשה מתאחדים וחוזרים להופיע יחד
הלהקה זקני צפת מודיעה על איחוד לקראת הופעה בפסטיבל הקצב של תחילה 2014
הלהקה טיפקס מודיעה על איחוד הלהקה בדרך למופע ועבודה על חומרים חדשים
חנות המוזיקה הירושלמית "בית המוזיקה" \ IMP סוגרת את שעריה אחרי 30 שנות פעילות
הזמר שפיק כבהא נרצח עקב סירובו להופיע בחתונה
אירועים בולטים: ישראל > הופעות של אמנים בינלאומיים שהתקיימו בארץ באותה שנה

|  | להקה\ אמן | מיקום | כמות קהל | מסגרת |
| --- | --- | --- | --- | --- |
| 1 | פיטר מרפי | מועדון הזאפה, תל אביב |  | הופעה |
| 2 | קליף ריצ'רד | היכל נוקיה, תל אביב |  | הופעה |
| 2 | קליף ריצ'רד | היכל נוקיה, תל אביב |  | הופעה |
| 3 | ריהאנה | פארק הירקון, תל אביב | 52,000 | הופעה |
| 4 | ג'ו לואיס ווקר | מועדון הזאפה, תל אביב |  | הופעה |
| 5 | פול גילברט | רידינג 3, נמל תל אביב, תל אביב |  | הופעה |
| 6 | דפש מוד | פארק הירקון, תל אביב | 40,000 | הופעה |
| 7 | ג'וני ווינטר | מועדון הבארבי, תל אביב | 1,000 | הופעה |
| 8 | ברברה סטרייסנד | אצטדיון בלומפילד, תל אביב | 16,000 | הופעה |
| 9 | אלישה קיז | היכל נוקיה, תל אביב |  | הופעה |
| 10 | מייק פאטון | היכל נוקיה, תל אביב |  | הופעה |
להקות שהוקמו

ישראל לולה מארש - Lola Marsh
ישראל אוזו בזוקה - Uzo Bazuka
ישראל A-WA
ארצות הברית G.R.L.
בריטניה בלאד אנד מלודי - Bars and Melody
אנגליה רויאל בלאד - Royal Blood(אנ')
אנגליה ויולה ביץ' - Viola Beach
צרפת מאדאם מסייה - Madame Monsieur
הולנד דה קומון לינטס - The Common Linnets
דרום קוריאה BTS
דרום קוריאה אינפיניט אייץ' - Infinite H
להקות שהתפרקו

ישראל בוא לבר
ישראל יאמאנז - Yamanz
ארצות הברית פואנטיינס אוף ויין - Fountains of Wayne
ארצות הברית האחים ג'ונאס - Jonas Brothers
ארצות הברית דה מארס וולטה - The Mars Volta
ארצות הברית מיי כמיקל רומנס - My Chemical Romance
ארצות הברית סטטיק-אקס - Static-X
אנגליה גירלס אלאוד - Girls Aloud
אנגליה JLS
ויילס לוסטפרופטס - Lostprophets
שוודיה סוויידיש האוס מאפיה - Swedish House Mafia
נורווגיה טרייל אוף טירז - Trail Of Tears
נפטרו

ישראל אריק איינשטיין, זמר, פזמונאי ושחקן (נולד ב-1939)
ישראל גבריאל בלחסן, זמר וגיטריסט (נולד ב-1976)
ישראל זהרירה חריפאי, זמרת ושחקנית (נולדה ב-1929)
ישראל שפיק כבהא, זמר (נולד ב-1960)
ארצות הברית פטי פייג', זמרת (נולדה ב-1927)
ארצות הברית ואן קלייברן, פסנתרן (נולד ב-1934)
ארצות הברית ריצ'י הייבנס, זמר וגיטריסט (נולד ב-1941)
ארצות הברית ג'ורג' ג'ונס, זמר (נולד ב-1931)
ארצות הברית ג'ף הנמן, גיטריסט (נולד ב-1964)
ארצות הברית ריי מנזרק, זמר וקלידן (נולד ב-1939)
ארצות הברית ג'יי ג'יי קייל, גיטריסט (נולד ב-1938)
ארצות הברית אידי גורמה, זמרת (נולדה ב-1928)
ארצות הברית סידר ולטון, פסנתרן (נולד ב-1934)
ארצות הברית לו ריד, זמר וגיטריסט (נולד ב-1942)
ארצות הברית יוסף לטיף, נגן כלי נשיפה (נולד ב-1920)
אנגליה טוני שרידן, זמר וגיטריסט (נולד ב-1940)
אנגליה אלווין לי, זמר וגיטריסט (נולד ב-1944)
אנגליה קולין דייוויס, מנצח (נולד ב-1927)
אנגליה ג'ון טאוונר, מלחין (נולד ב-1944)
גרמניה וולפגנג זאוואליש, מנצח ופסנתרן (נולד ב-1923)
צרפת אנרי דיטייה, מלחין, נולד ב-1916)
קנדה קורי מונטית', זמר (נולד ב-1982)
מצעדי להיטים: בעולם > עשרת האלבומים הנמכרים ביותר

Midnight Memories - ואן דיירקשן - 4.0 מיליון עותקים
The Marshall Mathers LP 2 - אמינם - 3.8 מיליון עותקים
The 20/20 Experience - ג'סטין טימברלייק - 3.6 מיליון עותקים
Unorthodox Jukebox - ברונו מארס - 3.2 מיליון עותקים
Random Access Memories - דאפט פאנק - 3.2 מיליון עותקים
Prism - קייטי פרי - 2.8 מיליון עותקים
To Be Loved - מייקל בובלה - 2.4 מיליון עותקים
Night Visions - אימג'ין דרגונז - 2.4 מיליון עותקים
Artpop - ליידי גאגא - 2.3 מיליון עותקים
Beyoncé - ביונסה - 2.3 מיליון עותקים
מצעדי להיטים: בעולם > להיטי השנה במצעד הבילבורד

מאקלמור וראיין לואיס בהשתתפות וואז - "Thrift Shop"
רובין ת'יק ופארל ויליאמס - "Blurred Lines"
אימג'ין דרגונז - "Radioactive"
באואר - "Harlem Shake"
מאקלמור וראיין לואיס בהשתתפות ריי דלטון - "Can't Hold Us"
ג'סטין טימברלייק - "Mirrors"
פינק ונייט רוס - "Just Give Me a Reason"
ברונו מארס - "When I Was Your Man"
פלורידה ג'ורג'יה ליין ונלי - "Cruise"
קייטי פרי - "Roar"